CELEX: 62014TN0578
Language: hr
Date: 2014-08-01 00:00:00
Title: Predmet T-578/14: Tužba podnesena 1. kolovoza 2014. – VSM Geneesmiddelen protiv Komisije

29.9.2014   
            
            
               HR
            
            
               Službeni list Europske unije
            
            
               C 339/26
            
         Tužba podnesena 1. kolovoza 2014. – VSM Geneesmiddelen protiv Komisije
   (Predmet T-578/14)
   2014/C 339/31
   Jezik postupka: engleski
   
      Stranke
   
   
      Tužitelj: VSM Geneesmiddelen BV (Alkmaar, Nizozemska) (zastupnik: U. Grundmann, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je Komisija nezakonito propustila provesti ocjenu zdravstvenih tvrdnji u pogledu biljnih tvari od strane Europske agencije za sigurnost hrane u skladu s postupkom predviđenim člankom 13. stavkom 3. Uredbe (EZ) 1924/2006 (1) od 1. kolovoza 2014, i
            
         
               —
            
            
               podredno, poništi odluku koja je navodno sadržana u dopisu Komisije od 29. lipnja 2014. o neprovođenju ocjene zdravstvenih tvrdnji u pogledu biljnih tvari od strane EFSA-e u skladu s postupkom predviđenim člankom 13. prije 1. kolovoza 2014.
            
         
      Tužbeni razlozi i glavni argumenti
   
   U prilog tužbi, tužitelj navodi da je, u skladu s člankom 13. stavkom 3. Uredbe o zdravstvenim tvrdnjama, Europska Komisija bila dužna donijeti popis dozvoljenih tvrdnji u pogledu tvari korištenih u hrani najkasnije do 31. siječnja 2010. U okviru donošenja takvog popisa Europska agencija za sigurnost hrane (EFSA) je bila zadužena za ocjenu zdravstvenih tvrdnji koje su dostavile države članice. Međutim, u rujnu 2010., Komisija je objavila da će ukinuti i preispitati postupak ocjene tvrdnji u pogledu biljnih tvari, te je EFSA prestala ispitivati te tvrdnje. Komisija je prekinula samo postupak ocjene u pogledu biljnih tvari, ali ne i postupak u pogledu drugih tvari, kao što su kemijske tvari.
   Tužitelj je dopisom od 23. travnja 2014. zatražio od Komisije da EFSAi naloži da bez odlaganja nastavi ocjenu zdravstvenih tvrdnji u pogledu biljnih tvari korištenih u hrani, s obzirom da ga teško pogađa zastoj i nedostatak pravne sigurnosti u području zdravstvenih tvrdnji u pogledu biljnih tvari korištenih u hrani.
   Komisija je dopisom od 19. lipnja 2014. izvijestila tužitelja da su joj države članice i dionici izrazili različite vrste zabrinutosti i da u ovom trenutku neće provoditi ocjenu zdravstvenih tvrdnji u pogledu biljnih proizvoda. Tužitelj je 8. srpnja 2014. Komisiji poslao novi dopis, odredivši rok za provođenje ocjene zdravstvenih tvrdnji u pogledu biljnih proizvoda od strane EFSA-a, koji je istjecao 31. srpnja 2014. Komisija nije odgovorila na ovaj dopis.
   Stoga se može zaključiti da Komisija nije utvrdila potpuni popis dopuštenih zdravstvenih tvrdnji u pogledu tvari koje se koriste u hrani, kako nalaže članak 13. stavak 3. Uredbe o zdravstvenim tvrdnjama. Članak 13. Uredbe o zdravstvenim tvrdnjama ne predviđa samo precizne rokove, već također i jasno definirane postupke za donošenje popisa o zdravstvenim tvrdnjama u pogledu tvari korištenih u hrani. Uredbom se Komisiji ne dodjeljuje diskrecijska ovlast za izmjenu faza postupka niti produljenje rokova.
   Osim toga, u skladu s uvodnom izjavom 9., Uredba o zdravstvenim tvrdnjama za cilj ima uspostavu „opć[ih] načela koja se mogu primijeniti na sve tvrdnje”. To jasno pokazuje da zakonodavac nije želio uspostaviti različite razine ocjene za neke vrste tvari. Stoga, sva razmatranja Komisije koja se tiču različitog režima za ocjenu tvrdnji u pogledu biljnih proizvoda bi ne samo bila pravno neosnovana, već bi također bila suprotna općim ciljevima uredbe.
   
      (1)  Uredba (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (SL L 404, str.9.) (SL, posebno izdanje na hrvatskom jeziku, poglavlje 15., svezak 7., str. 172.).